Boshnjakët në Shqipëri

Boshnjakët në Shqipëri janë persona në Shqipëri që identifikohen si boshnjakë etnikë, me origjinë nga Bosnja dhe Hercegovina. Të dhënat e para të besueshme për mbërritjen e boshnjakëve në territorin e Shqipërisë së sotme datojnë që nga fundi i sundimit osman në Bosnje, dmth më 1876. Sot, numri më i madh i boshnjakëve shqiptarë jetojnë në dy fshatra, Koxhas dhe Boraka në Shijak të Qarkut e Durrësit.

Më 28 tetor 1995, boshnjakët në Shqipëri themeluan Shoqatën "Zambaku". Boshnjakët shqiptarë janë rreth 2,963 dhe kryesisht myslimanë.

 Historia 
Boshnjakët e parë erdhën në Shqipëri gjatë periudhës së rënies së pushtetit të Perandorisë Osmane, domethënë më 1876. Këta ishin anëtarë të 13 familjeve nga Mostari, të cilët u nisën për në Turqi, por një mbytje anijesh i detyroi ata të zbresin para destinacionit përfundimtar dhe të qëndronin atje në Shqipëri. Boshnjakët e parë që mbërritën në Shqipëri vunë re një ngjashmëri të madhe midis zonës dhe Hercegovinës nga kishin ardhur. Edhe lumi që derdhej nëpër zonë i kujtonte Neretvën. Ata u takuan me një klimë të butë, tokë pjellore dhe një popullsi vendase që i pranoi jo si të huaj por si vëllezër.

Pas Kongresit të Berlinit dhe aneksimit pasues austro-hungarez të Bosnje-Hercegovinës, emigrimi i boshnjakëve nga Bosnja dhe Hercegovina në Turqi (Anadolli) dhe Shqipëri u intensifikua. Dy grupe boshnjakësh që banojnë në fshatin Borakë erdhën në 1879 dhe 1884. Fshati Borakë ishte i banuar vetëm nga boshnjakët ndërsa në fshatin Koxhas ata jetonin së bashku me shqiptarët.

Në vitin 2017, një ligj u miratua në Shqipëri që promovon të drejtat e pakicave dhe njeh boshnjakët së bashku me ashkalinjtë si pakica.

 Shiko gjithashtu 
 Shqiptarët në Bosnjë dhe Hercegovinë


 Referime 

Kategoria:Grupe etnike në Shqipëri
Kategoria:BoshnjakëKategoria:Shqiptarë me prejardhje boshnjake